## PATVIRTINTA

Valstybės įmonės Ignalinos atominės elektrinės generalinio direktoriaus

2021 m. kovo 4 d.

įsakymu Nr. ĮsTa-59

**vį IAE Saugai svarbių produktų tiekėjŲ ir subtiekėjų VERTINIMO BEI JŲ veiklos kontrolės tvarkos aprašas**

I SKYRIUS

## **BENDROSIOS NUOSTATOS**

1. VĮ IAE saugai svarbių produktų tiekėjų ir subtiekėjų vertinimo bei jų veiklos kontrolės tvarkos aprašas nustato valstybės įmonės Ignalinos atominės elektrinės (toliau – įmonė, IAE) saugai svarbių produktų (toliau – SSP) tiekėjų ir subtiekėjų vertinimo bei jų veiklos kontrolės tvarką visuose branduolinės energetikos objektuose, kuriuose IAE vykdo licencijuojamą veiklą.
2. Aprašas parengtas, vadovaujantis šiais dokumentais:
   1. Lietuvos Respublikos branduolinės energijos įstatymu;
   2. Lietuvos Respublikos viešųjų pirkimų įstatymu;
   3. Branduolinės saugos reikalavimais BSR-1.4.1-2016 „Vadybos sistema“, DVSnd-0048-26;
   4. Branduolinės saugos reikalavimais BSR-1.4.2-2014 ,,Branduolinės energetikos objekto statybos vadyba“, DVSnd-0048-17;
   5. Branduolinės saugos reikalavimais BSR-1.4.3-2017 „Licencijuojamą veiklą branduolinės energetikos srityje vykdančių organizacijų žmogiškieji ištekliai“, DVSnd-0048-38;
   6. Branduolinės saugos reikalavimais BSR-1.4.4-2019 „Asmenų, veikiančių branduolinės energetikos sektoriuje, patirties naudojimas“, DVSnd-0048-48;
   7. Branduolinės saugos reikalavimais BSR-1.8.2-2015 „Branduolinės energetikos objekto modifikacijų kategorijos ir modifikacijų atlikimo tvarkos aprašas“, DVSnd-0048-21;
   8. Branduolinės saugos reikalavimais BSR-2.1.2-2010 „Bendrieji atominių elektrinių su RBMK-1500 tipo reaktoriais saugos užtikrinimo reikalavimai“, DVSnd0048-1;
   9. Lietuvos standartu LST EN ISO 9001:2015 „Kokybės vadybos sistemos. Reikalavimai (ISO 9001:2015)“, DVSnd-0050-1723;
   10. Tarptautiniu standartu ISO 10005:2018 „Quality management – Guidelines for quality plans“;
   11. Lietuvos standartu LST EN ISO 10006:2018 „Kokybės vadyba. Projektų kokybės vadybos gairės (ISO 10006:2017)“, DVSnd-0050-2076;
   12. TATENA saugos standartu „Leadership and Management for Safety“, Nr. GSR Part 2, IAEA, Viena, 2016 m.;
   13. Valstybės įmonės Ignalinos atominės elektrinės vadybos sistemos vadovu, DVSta-0108-4;
   14. Pirkimų valdymo procedūros aprašu, DVSta-1711-1;
   15. Viešojo pirkimo sutarčių rengimo ir vykdymo kontrolės tvarkos aprašu, DVSta-1708-2;
   16. Prekių, paslaugų pirkimo techninių specifikacijų ir darbų pirkimo techninių užduočių rengimo tvarkos aprašu, DVSta-1708-3;
   17. Valstybės įmonės Ignalinos atominės elektrinės viešųjų pirkimų organizavimo ir jų vykdymo tvarkos aprašu, DVSta-1708-5;
   18. VĮ Ignalinos atominės elektrinės eksploatavimo nutraukimo projektų valdymo instrukcija, DVSed-2212-5;
   19. Nepriklausomų vertinimų ir gerinimo veiksmų valdymo procedūros aprašu, DVSta-0111-6;
   20. Valstybės įmonės Ignalinos atominės elektrinės tiekėjų auditų atlikimo instrukcija, DVSta-0112-2;
   21. Inspekcijų atlikimo VĮ Ignalinos AE tvarkos aprašu, DVSta-0108-20;
   22. VĮ Ignalinos AE sistemų ir įrangos bandymų atlikimo instrukcija, DVSed-1012-57;
   23. Darbuotojo saugos ir sveikatos instrukcija, organizuojant darbus pagal nurodymus ir pavedimus, DSSS-0712-5;
   24. Darbuotojų saugos ir sveikatos instrukcija, rangovinėms organizacijoms vykdant darbus, DSSS-0712-38;
   25. Darbo organizavimo gamybiniuose baruose instrukcija, DVSed-1012-4;
   26. IAE radiacinės saugos instrukcija, DVSed-0512-2;
   27. VĮ Ignalinos AE personalo mokymo instrukcija, DVSta-1412-8;
   28. VĮ Ignalinos atominės elektrinės darbuotojų instruktavimo darbuotojų saugos ir sveikatos klausimais tvarkos aprašu, DVSta-0708-5;
   29. Bendrąja VĮ IAE objektų gaisrinės saugos instrukcija, DVSta-0612-3;
   30. Mokymų avarinės parengties ir civilinės saugos klausimais planavimo ir organizavimo VĮ IAE instrukcija, DVSta-0812-24.
3. Šis aprašas pakeičia Valstybės įmonės Ignalinos atominės elektrinės saugai svarbaus produkto tiekėjų bei subtiekėjų vertinimo ir jų veiklos kontrolės tvarkos aprašą, DVSta-1708-4V5.
4. Su aprašu turi būti susipažinę ir vadovautis juo darbe IAE personalas, dalyvaujantis įmonei skirtų SSP pirkimo procesuose, taip pat SSP tiekėjų ir subtiekėjų veiklos kontrolės procesuose.
5. Apraše vartojamos šios sąvokos:
   1. **Apsauga gilyn** – valdymo principas, pagrįstas barjerų sistema, kuri užkerta kelią jonizuojančiajai spinduliuotei ir radioaktyviosioms medžiagoms plisti į aplinką bei naudojant techninių ir organizacinių priemonių sistemą, apsaugančią šiuos barjerus, palaikančią jų efektyvumą ir tiesiogiai apsaugančią gyventojus.
   2. **Branduolinės energetikos objekto** **aikštelė** (toliau – BEO aikštelė) – nustatytas ribas turinti teritorija, kurioje yra statomas (statybvietė), pastatytas, eksploatuojamas BEO ar tiriama ir (ar) vertinama galimybė jį statyti arba kurioje vykdomas BEO eksploatavimo nutraukimas ar uždaryto atliekyno priežiūra.
   3. **Darbuotojo** **kvalifikacija** (toliau – kvalifikacija) – pareigybės aprašyme ar kituose organizacijos dokumentuose nustatytoms funkcijoms vykdyti reikalingas darbuotojo išsilavinimas, žinios, įgūdžiai, darbo patirtis ir asmeninės savybės, reikalingos funkcijoms saugiai ir rezultatyviai vykdyti.
   4. **Inspekcijos ir bandymai** – priemonės, kurių metu tikrinant, stebint ar matuojant nustatoma medžiagų, mazgų, sistemų, konstrukcijų, taip pat procesų ir metodikų atitiktis nustatytiems kokybės reikalavimams.
   5. **Kokybės vadybos sistema** (toliau – KVS) – organizacinės struktūros, atsakomybių, procedūrų, procesų ir išteklių visuma, užtikrinanti kokybės vadybos įgyvendinimą.
   6. **Kokybės užtikrinimo planas** (toliau – KUP) – konkrečiam procesui, produktui, projektui ar sutarčiai taikomi veiksmai, atsakomybė ir atitinkami ištekliai.
   7. **Kontroliuojama zona** – BEO zona, kurioje galioja specialios apsaugos nuo jonizuojančiosios spinduliuotės ar radioaktyviosios taršos prevencijos taisyklės ir patekimas į kurią yra kontroliuojamas.
   8. **Nepriklausomas vertinimas** – pagal nustatytą tvarką vykdomas vertinimas, kurį atlieka asmenys, nedalyvavę vykdant vertinamą veiklą.
   9. **Padalinys-užsakovas** – IAE departamento ar tarnybos padalinio, kuris yra reikalingų prekių ir (arba) paslaugų, ir (arba) darbų užsakovas arba apibendrintos specifikacijos pagal kelių padalinių poreikius rengėjas, apibendrintas pavadinimas.
   10. **Projektavimas ir kūrimas** – procesų, kurie paverčia reikalavimus nustatytomis produkcijos, proceso ar sistemos charakteristikomis arba apibūdinimais, visuma.
   11. **Saugai svarbios konstrukcijos, sistemos ir komponentai** (toliau – KSK) – IAE projekte numatytos konstrukcijos, sistemos ir komponentai, skirti sukurti veiksmingas priemones apsaugoti žmones ir aplinką nuo žalingo jonizuojančiosios spinduliuotės poveikio.
   12. **Saugai svarbus neįprastasis įvykis** – branduolinė ir (ar) radiologinė avarija, branduolinis incidentas ar kitas neįprastasis įvykis, kurio metu nors vienas BEO ir (ar) branduolinės energetikos srities veiklos su jonizuojančiosios spinduliuotės šaltiniais pakopinės apsaugos lygmuo tampa neveiksmingas ar sumažėja jo veiksmingumas ir (arba) pablogėja branduolinės saugos normatyviniuose techniniuose dokumentuose numatytų saugos funkcijų užtikrinimas, ir (arba) viršijamos darbuotojų ir (ar) gyventojų apšvitos metinės ribinės dozės ar gyventojų apšvitos apribotoji dozė (metinė efektinė dozė).
   13. **Saugai svarbus produktas** (toliau – SSP) – tiekiama ir (ar) savo jėgomis gaminama prekė, paslauga, kompiuterių programa, rengiami dokumentai arba vykdomi darbai, kurių neatitiktis techniniuose dokumentuose, pirkimo dokumentuose, teisės aktuose ir (ar) branduolinės saugos normatyviniuose techniniuose dokumentuose produktui keliamiems reikalavimams gali turėti įtakos saugai.
   14. **Saugai svarbaus produkto tiekėjas** (tiekėjas, teikėjas, rangovas) – su organizacija bendradarbiaujantis jai nepriklausantis asmuo ar asmenų grupė, organizacijai tiekiantys ar galintys tiekti SSP, įskaitant su tuo asmeniu ar jų grupe bendradarbiaujančius tiekėjus – subtiekėjus, kurie pasitelkiami prievolėms įvykdyti.
   15. **Saugoma zona** – fizinės saugos tikslams įgyvendinti fiziniu barjeru išilgai IAE perimetro apjuosta teritorija, į kurią įėjimas yra kontroliuojamas. Saugoma zona yra viena iš IAE apsaugos zonų.
   16. **Subtiekėjas** (toliau – subtiekėjas, subteikėjas, subrangovas) – tiekėjo ir IAE sudarytoje sutartyje numatytas prekes tiekiantis, paslaugas teikiantis ar atliekantis darbus ūkio subjektas.
   17. **Sutarties administravimas** – nustatytų veiksmų visuma, susijusi su Lietuvos Respublikos teisės aktuose nustatytų reikalavimų laikymosi ir įmonės vidaus tvarkos funkcionavimo užtikrinimu, tvarkant įmonės sudarytas sutartis, apdorojant ir perduodant su šiomis sutartimis susijusią informaciją ir nurodymus.
   18. **Sutarties vykdymas** – nustatytų veiksmų visuma, susijusi su įmonės sutartinių įsipareigojimų organizavimu bei atlikimu ir tiekėjų sutartinių įsipareigojimų **koordinavimu bei kontrole**,įgyvendinant įmonės sudarytas sutartis, inicijuojant su šiomis sutartimis susijusios informacijos ir nurodymų perdavimą.
   19. **Tiekėjo auditas** – suplanuotas ir dokumentais įformintas tiekėjo kokybės vadybos sistemos patikrinimas ir jos atitikties audito kriterijams įvertinimas, siekiant įsitikinti, kad tiekėjo teikiamos paslaugos, prekės ir darbai atitiks nustatytus reikalavimus.
   20. **Tiekėjo darbų vadovas** – tiekėjo organizacijos darbuotojas, atliekantis darbus ar teikiantis paslaugas IAE, kuris turi atitinkamą kvalifikaciją ir yra oficialiai paskirtas atsakingu už atliekamų darbų ar teikiamų paslaugų organizavimą ir kokybę.
   21. **Viešojo pirkimo dokumentai** (toliau – pirkimo dokumentai) – perkančiosios organizacijos pateikiami arba nurodomi dokumentai, kuriuose aprašomi ar nustatomi pirkimo ar jo procedūros elementai: skelbimas apie pirkimą, išankstinis informacinis skelbimas, naudojamas kaip kvietimo dalyvauti pirkime priemonė, techninė specifikacija, aprašomasis dokumentas, viešojo pirkimo-pardavimo sutarties projektas, viešojo pirkimo kandidatų ir dalyvių dokumentų teikimo tvarka, informacija apie pirkime taikomus reikalavimus ir (arba) kiti dokumentai, jų paaiškinimai (patikslinimai).

## **II SKYRIUS**

## **Išankstinės sąlygos ir apribojimai**

1. Aprašo reikalavimai **netaikomi** IAE tiekėjams, tiekiantiems ne SSP, taip pat tiekiantiems produktą, susijusį su įstatymų nustatyta valstybės ar tarnybos paslaptimi, kai prekių tiekimui, paslaugų teikimui ar darbų atlikimui taikomi įstatymuose ar Lietuvos Respublikos Vyriausybės teisės aktuose nustatyti specialūs saugumo reikalavimai, taip pat kai būtina apsaugoti esminius valstybės saugumo interesus arba Lietuvos Respublikai perduotą užsienio valstybių, Europos Sąjungos ar tarptautinių organizacijų įslaptintą informaciją.
2. IAE SSP tiekėjai bei jų subtiekėjai turi būti susipažinę su aprašo reikalavimais.
3. Į IAE Viešųjų pirkimų komisijų (toliau – VPK) sudėtį, vykdant SSP pirkimus, VPK sprendimu gali būti įtrauktas IAE Saugos priežiūros ir kokybės valdymo skyriaus (toliau – SP ir KVS) vadovo paskirtas specialistas eksperto teisėmis konsultuoti specialių žinių ar vertinimo reikalaujančiais klausimais.
4. Sutartis administruojama bei vykdoma vadovaujantis Viešojo pirkimo sutarčių rengimo ir vykdymo kontrolės tvarkos aprašo, DVSta-1708-2, V skyriumi.
5. Po pasirašymo PSS perduoda sutartį padaliniui-užsakovui (arba pirkimo iniciatoriui) vykdyti su prašymu paskirti asmenį (-is) atsakingą (-us) už sutarties vykdymą (t. y. tiekėjo veiklos koordinavimą ir kontrolę).
6. Padalinio-užsakovo vadovo potvarkiu turi būti paskirtas padalinio darbuotojas, atsakingas už sutarties vykdymą.
7. Už sutarties vykdymą atsakingų asmenų funkcijos ir atsakomybė pateiktos Viešojo pirkimo sutarčių rengimo ir vykdymo kontrolės tvarkos aprašo, DVSta-1708-2, IX ir X skyriuose atitinkamai.
8. Investicinių projektų sutartis administruoja ir vykdo Projektų valdymo tarnyba pagal VĮ Ignalinos atominės elektrinės eksploatavimo nutraukimo projektų valdymo instrukciją, DVSed-2212-5.
9. Bendradarbiaudamas su padalinio-užsakovo atsakingais darbuotojais SSP tiekėjas turi parengti KUP, kuriame nurodytų priemones, skirtas užtikrinti, kad tiekiamas produktas atitinka teisės aktuose, branduolinės saugos normatyviniuose techniniuose ir pirkimo dokumentuose keliamus reikalavimus.
10. KUP perduodamas vizavimui ir registravimui padalinio-užsakovo už sutarties vykdymą atsakingo asmens; suderintas ir užregistruotas KUP perduodamas per Avilį SPir KVS bei PSS SAG vadovui;
11. KUP tipinė forma (blankas) pateikta šio aprašo 1 priede. Leidžiama naudoti KUP šabloną, pateiktą ISO 10005:2018 standarto A priede (pavyzdys Nr. 1).
12. SSP tiekėjas turi parengti ir suderinti KUP per terminą, nurodytą techninėje specifikacijoje.
13. KUP rengimo ir derinimo reikalavimai **netaikomi** SSP tiekėjams, tiekiantiems standartines (nuo lentynos) prekes (angl. COTS – commercial off-the-shelf products).
14. KUP derinimą inicijuoja padalinio-užsakovo paskirtas darbuotojas, kuris iš savo pusės suderintą KUP teikia SP ir KVS vadovui, kuris skiria darbuotoją, atsakingą už šio dokumento nepriklausomą patikrinimą.
15. Paskirtas SP ir KVS darbuotojas tikrina tiekėjo KUP per 3 darbo dienas nuo dokumento gavimo dienos. Suderintas KUP ar pastabos, jeigu tikrinimo metu buvo nustatyti trūkumai, išsiunčiamas padalinio-užsakovo vadovo paskirtam darbuotojui.
16. Priklausomai nuo tiekėjo veiklos, SP ir KVS vadovas turi teisę įpareigoti tiekėją KUP papildomai suderinti su atitinkamų įmonės padalinių vadovais. KUP derinimu įmonėje rūpinasi padalinio-užsakovo vadovo paskirti darbuotojai.
17. Jeigu SSP tiekėjo ir jo subtiekėjų veikla bus vykdoma IAE saugomoje zonoje, tiekėjo ir jo subtiekėjų darbų vadovai iki veiklos atlikimo pradžios ne vėliau kaip per 30 k.d. nuo sutarties įsigaliojimo privalo būti apmokyti ir atestuoti pagal specialiai tiekėjams parengtą IAE mokymo programą, parengtą vadovaujantis VĮ Ignalinos AE personalo mokymo instrukcija, DVSta-1412-8.
18. Tiekėjo personalas darbus saugai svarbiose KSK bei su potencialiai pavojinga įranga IAE patalpose, teritorijoje ir kontroliuojamoje zonoje gali atlikti tik pagal nurodymus, įformintus Darbuotojo saugos ir sveikatos instrukcijoje, organizuojant darbus pagal nurodymus ir pavedimus, DSSS-0712-5, nustatyta tvarka.
19. Darbuotojų saugos ir sveikatos tarpusavio atsakomybės ribų aktai ir Darbuotojų saugos ir sveikatos tarpusavio atsakomybės ribų aktai, atliekant darbus IAE elektros įrenginiuose, rengiami Darbuotojų saugos ir sveikatos instrukcijoje, rangovinėms organizacijoms vykdant darbus, DSSS-0712-38, nurodyta tvarka. Tiekėjų parengti KUP yra neatsiejamos šių aktų dalys.
20. SSP inspekcijos ir bandymai BEO aikštelėje organizuojami, atliekami bei jų rezultatai turi būti įforminami pagal VĮ Ignalinos AE sistemų ir įrangos bandymų atlikimo instrukciją, DVSed-1012-57.

**III SKYRIUS**

## **SSP tiekėjų ir subtiekėjų vertinimas**

1. IAE SSP tiekėjus bei jų subtiekėjus vertina IAE VPK, remiantis Valstybės įmonės Ignalinos atominės elektrinės viešųjų pirkimų organizavimo ir jų vykdymo tvarkos aprašo, DVSta-1708-5, nuostatomis.
2. Be kitų apibrėžtų vertintinų duomenų, VPK ar paskirtas pirkimo organizatorius vertina SSP tiekėjų atitiktį nustatytiems kvalifikacijos ir KVS reikalavimams.
3. Vadovaujantis VĮ IAE viešųjų pirkimų organizavimo ir jų vykdymo tvarkos aprašu, DVSta-1708-5, SSP tiekėjo vadybos sistema turi atitikti ISO 9001:2015 standarto reikalavimus perkamo SSP gamybos ir (arba) tiekimo srityje. KVS turi būti sertifikuota nepriklausomos sertifikavimo įstaigos, turinčios teisę atlikti akredituotą sertifikavimą minėtoje srityje.
4. IAE SSP tiekėjų bei subtiekėjų KVS auditai atliekami vadovaujantis Valstybės įmonės Ignalinos atominės elektrinės tiekėjų auditų atlikimo instrukcija, DVSta-0112-2.
5. PSS SAG grupės vadovas per Avilį perduoda susipažinti saugiai svarbią sutartį   
   SP ir KVS vadovui.
6. Audito grupės vadovas prieš tikrindamas SSP tiekėją (subtiekėją), atliekant jo KVS auditą, per atitinkamo projekto vadovą arba sutartį administruojantį darbuotoją kreipiasi į SSP tiekėją (subtiekėją) su prašymu (raštu ar el. paštu) pateikti:
   1. galiojantį Kokybės vadovą arba įmonės vadybos sistemą ir jos taikymo sritį aprašantį dokumentą;
   2. įmonės pagrindinę veiklą aprašančius dokumentus;
   3. dokumentuotos informacijos valdymo tvarką aprašantį dokumentą;
   4. vidaus auditų valdymo tvarką aprašantį dokumentą;
   5. neatitikčių ir korekcinių veiksmų valdymo tvarką aprašantį dokumentą;
   6. informaciją apie organizacinę struktūrą, bendrą darbuotojų skaičių;
   7. gamybos atveju, papildomus su gamyba susijusius dokumentus;
   8. pasitelkiant subtiekėjus, dokumentą, reglamentuojantį subtiekėjų vertinimo ir parinkimo tvarką;
   9. pagal IAE atliktų auditų rezultatus priimtų korekcinių veiksmų įvykdymą patvirtinančius objektyvius įrodymus (jei tokie įrodymai nebuvo pateikti anksčiau).
7. Iškilus būtinybei keisti (pasitelkti naują) subtiekėją, jis keičiamas (pasitelkiamas) sutartyje, Viešųjų pirkimų įstatyme ir atitinkamuose teisės aktuose nustatyta tvarka. Šiuo atveju vadovaujamasi Viešojo pirkimo sutarčių rengimo ir vykdymo kontrolės tvarkos aprašo, DVSta-1708-2, nuostatomis.
8. Jei sutartyje numatyta, kad SSP tiekėjas privalo gauti IAE pritarimą dėl tinkamo pirmojo lygio subtiekėjų (t. y. tiesioginių tiekėjo tiekėjų) pasirinkimo, tuomet prieš pradėdami savo veiklą BEO aikštelėje, šie subtiekėjai yra vertinami kiekvienai konkrečiai tiekimo apimčiai tokia tvarka:
   1. atitinkamų IAE padalinių vadovams pagal kompetenciją pateikiamas eksploatacijos nutraukimo projekto vadovo raštas dėl subtiekėjo vertinimo bei pritarimo, kuriame nurodoma: pilnas subtiekėjo organizacijos pavadinimas, tiksliai suformuluota IAE planuojama tiekimo apimtis;
   2. kartu su raštu būtina pateikti šiuos dokumentus:
      1. subtiekėjo, kuris teiks paslaugas, kvalifikaciją patvirtinančius dokumentus;
      2. tiekėjo, kuriam subtiekėjas teiks paslaugas, atlikto subtiekėjo vertinimo išvadą (patvirtinimas) dėl šio subtiekėjo tinkamumo tiekti tam tikrą SSP;
      3. objektyvius įrodymus, kad subtiekėjo KVS atitinka tarptautinio LST EN ISO 9001:2015 arba lygiaverčio standarto reikalavimus.
   3. IAE padaliniai, pagal savo kompetenciją išanalizavę pateiktus subtiekėjo dokumentus, rengia išvadą dėl subtiekėjo tinkamumo ir apie tai raštu informuoja eksploatacijos nutraukimo projekto vadovą. Galutinį sprendimą dėl įvertinto subtiekėjo tinkamumo atlikti darbus pagal numatytą apimtį priima atitinkamo projekto vadovas.

**IV SKYRIUS**

## **SSP TIEKĖJŲ veiklos KOORDINAVIMO ir KONTROLĖS TVARKA**

1. SSP tiekėjų vertinimo bei jų veiklos koordinavimo ir kontrolės schema pateikta šio aprašo 2 priede.
2. Tiekėjų veiklos koordinavimą ir kontrolę vykdo padalinio-užsakovo vadovo potvarkiu paskirti darbuotojai.
3. Vykdydami tiekėjų veiklos koordinavimą ir kontrolę, padalinio-užsakovo vadovo potvarkiu paskirti darbuotojai privalo:
   1. instruktuoti tiekėjų darbuotojus pagal Darbuotojų saugos ir sveikatos instrukciją, rangovinėms organizacijoms vykdant darbus, DSSS-0712-38;
   2. periodiškai kontroliuoti tiekėjų veiklą pagal Darbo organizavimo gamybiniuose baruose instrukciją, DVSed-1012-4;
   3. organizuoti ir dalyvauti tiekėjų atliekamuose SSP inspekcijose ir bandymuose pagal VĮ Ignalinos AE sistemų ir įrangos bandymų atlikimo instrukciją, DVSed-1012-57;
   4. raštu informuoti PSS, padalinio-užsakovo vadovą ir SP ir KVS apie esminius tiekėjų veiklos nukrypimus nuo KUP, apie saugai svarbius įvykius bei apie SSP tiekėjo ir subtiekėjų personalo pasikeitimus.
4. Projektavimo organizacijų vykdomo projektavimo, susijusio su SSP, kontrolė atliekama vadovaujantis Projektinių organizacijų vykdomo projektavimo kontrolės instrukcija, DVSed-1812-11.
5. Tiekėjų vykdomų statinių projektavimo darbų kontrolę atlieka IAE Statybos ir infrastruktūros valdymo skyrius (toliau – SIVS), vadovaudamasis Statybos objektų projektavimo ir statinių projektuotojų vykdomų projektų tvirtinimo proceso kontrolės instrukcija, DVSed-2612-1.
6. Tiekėjų vykdomų statybos darbų, susijusių su SSP, techninę priežiūrą atlieka įmonės generalinio direktoriaus įsakymu skirti darbuotojai arba pasamdyti techninę priežiūrą atlikti specialistai (įmonės), vadovaudamiesi Valstybės įmonės Ignalinos atominės elektrinės statinių statybos bei griovimo techninės priežiūros veiklos aprašu, DVSta-2617-1.
7. Tiekėjų veiklos (išskyrus projektavimą bei statybą) BEO aikštelėje inspekcijos atliekamos ne rečiau kaip 1 kartą per metus, vadovaujantis Inspekcijų atlikimo VĮ Ignalinos AE tvarkos apraše, DVSta-0108-20, nustatyta tvarka. Dalyvauti šioje veikloje gali būti kviečiami ir atitinkami priežiūros metu tikrinamos srities specialistai, tiesiogiai nesusiję su tiekėjų vykdoma veikla.
8. Atliekant SSP tiekėjo ir jo subtiekėjų veiklos BEO aikštelėje priežiūrą, tikrinama:
   1. ar tiekėjo ir jo subtiekėjų darbuotojai laikosi saugos kultūros principų;
   2. ar tiekėjo ir jo subtiekėjų darbuotojai atitinkamai instruktuojami, apmokyti ir turi reikiamą kvalifikaciją;
   3. ar eksploataciniai dokumentai, taikomi tiekėjo veikloje, tinkamai įforminti;
   4. ar tiekėjo ir jo subtiekėjų veikloje taikoma įranga, prietaisai ir priemonės yra tinkami, tvarkingi ir atlikta atitinkama jų patikra;
   5. ar tiekėjo ir jo subtiekėjų veikloje naudojamos medžiagos patvirtintos atitinkamais atitikties sertifikatais arba kitais dokumentais;
   6. ar padalinio-užsakovo vadovo potvarkiu paskirti darbuotojai tinkamai atlieka SSP tiekėjo veiklos kontrolę;
   7. ar tiekėjas ir jo subtiekėjai daro būtinus duomenų įrašus bei informuoja apie atitinkamus veiklos rezultatus.
9. Tiekėjo veiklos kontrolė ir atsakomybė atliekant darbus/teikiant paslaugas IAE gamybiniuose baruose nustatyta Darbo organizavimo gamybiniuose baruose instrukcijoje, DVSed-1012-4.
10. Tiekėjo kontrolė ir atsakomybė už radiacinės saugos, darbuotojų saugos ir sveikatos, gaisrinės saugos reikalavimų laikymąsi nustatyta atitinkamai IAE radiacinės saugos instrukcijoje, DVSed-0512-2, VĮ Ignalinos atominės elektrinės darbuotojų instruktavimo darbuotojų saugos ir sveikatos klausimais tvarkos apraše, DVSta-0708-5, Bendrojoje VĮ IAE objektų gaisrinės saugos instrukcijoje, DVSta-0612-3.
11. Tiekėjo kontrolė ir atsakomybė už avarinės parengties reikalavimų laikymąsi nustatyta Mokymų avarinės parengties ir civilinės saugos klausimais planavimo ir organizavimo VĮ IAE instrukcijoje, DVSta-0812-24.

**V SKYRIUS**

## **Veiksmai pagal SSP TIEKĖJŲ ir subtiekėjų vertinimo bei JŲ veiklos priežiūros ir kontrolės rezultatus**

1. SSP tiekėjai, su kuriais sudaromos sutartys, įtraukiami į IAE SSP tiekėjų sąrašą, kurį tvarko SP ir KVS.
2. Susidarius potencialiai pavojingai situacijai, tiekėjui ir (ar) jo subtiekėjui atliekant darbus, betarpiškai susijusius su IAE saugai svarbiomis KSK (pavyzdžiui, prižiūrint sistemą, atliekant bandymus, remontą, modifikaciją, montavimą bei išmontavimą) arba jeigu tiekėjo veiklos kontrolės metu nustatyti pažeidimai ar neatitiktys, kurių laiku nepašalinus gali būti pažeistas įmonės „apsaugos gilyn“ barjerų vientisumas ar sutrikdyta radiacinės saugos užtikrinimo, fizinės saugos užtikrinimo, gaisrinės saugos užtikrinimo sistemų normali eksploatacija, tiekėjo veikla BEO aikštelėje yra sustabdoma ir atnaujinama pagal Darbuotojo saugos ir sveikatos instrukcijoje, organizuojant darbus pagal nurodymus ir pavedimus, DSSS-0712-5, numatytą tvarką. Apie tokias situacijas padalinio-užsakovo vadovas per 24 val. privalo informuoti SP ir KVS vadovą ar laikinai jo pareigas einantį darbuotoją.
3. SSP tiekėjo veiklos (išskyrus projektavimą bei statybą) priežiūros ar tiekėjo KVS patikrinimo metu nustatyti pažeidimai ar neatitiktys, nesusiję su šio aprašo 42 punkte išvardytomis situacijomis, įforminami atitinkama ataskaita pagal Inspekcijų atlikimo VĮ Ignalinos AE tvarkos apraše, DVSta-0108-20, ir Valstybės įmonės Ignalinos atominės elektrinės tiekėjų auditų atlikimo instrukcijoje, DVSta-0112-2, nustatytus reikalavimus.
4. Už korekcinių veiksmų, skirtų pažeidimų ar neatitikčių priežastims pašalinti, planavimą ir įvykdymą laiku atsako:
   1. padalinio-užsakovo darbuotojas, atsakingas už tiekėjo veiklos koordinavimą bei kontrolę, jeigu pažeidimai ar neatitiktys susiję su tiekėjo veikla BEO aikštelėje;
   2. tiekėjas, jeigu pažeidimai ar neatitiktys nustatyti tiekėjo kokybės vadybos sistemos audito metu.
5. Suplanuoti korekciniai veiksmai privalo būti suderinti su atitinkamais SP ir KVS darbuotojais, parengusiais tiekėjo veiklos (išskyrus projektavimą bei statybą) priežiūros ar tiekėjo KVS audito rezultatų ataskaitas.
6. Korekcinių veiksmų įgyvendinimo terminas dėl objektyvių priežasčių gali būti pratęstas tik po atitinkamų asmenų, nurodytų šio aprašo 45 punkte, raštiško kreipimosi į SP ir KVS vadovą, bet ne ilgiau kaip iki sutarties tarp IAE ir tiekėjo galiojimo pabaigos.
7. Tiekėjo veiklos priežiūra ar tiekėjo KVS auditas laikomi įvykdytais, tik SP ir KVS gavus korekcinių veiksmų įgyvendinimą patvirtinančius objektyvius įrodymus ir patvirtinus, kad korekciniai veiksmai yra įvykdyti.
8. Apie visus nesuplanuotus ar vėluojamus įgyvendinti korekcinius veiksmus SP ir KVS informuoja atitinkamų padalinių, institucijų ir organizacijų vadovus Valstybės įmonės Ignalinos atominės elektrinės tiekėjų auditų atlikimo instrukcijoje, DVSta-0112-2, nustatyta tvarka.

**VI SKYRIUS**

## **DOKUMENTŲ IR DUOMENŲ ĮRAŠŲ TVARKYMAS**

1. SSP tiekėjai pasirašo suderintus KUP ir registruoja juos savo įmonėse. Avilyje užregistruotas KUP originalas su lydraščiu privalo būti pateiktas PSS.
2. Padalinio-užsakovo už sutarties vykdymą atsakingas darbuotojas perduoda per Avilį KUP derinusiems IAE padaliniams.
3. KUP sąraše nurodytų darbuotojų, įtrauktų į bendrą darbų žurnalą, sudėties keitimus darbų vykdytojas gali įforminti minėtame žurnale, tačiau tai privalo suderinti su padalinio-užsakovo asmeniu, atsakingu už tiekėjo veiklos koordinavimą ir kontrolę.
4. Tiekėjas privalo peržiūrėti KUP ir, jei reikia, atnaujinti, ne rečiau kaip 1 kartą per metus. Jei KUP pateikta informacija nepasikeitė, tiekėjas raštu arba sutarties vykdymo pasitarimo metu informuoja IAE, kad KUP pateikta informacija yra aktuali. Šiuo atveju KUP keisti nereikia.
5. KUP peržiūrą kontroliuoja SP ir KVS bei padalinys-užsakovas;
6. KUP privalo būti atnaujintas ir pakartotinai suderintas, jeigu:
   1. keičiamos statybos darbų technologijos;
   2. keičiami subtiekėjai, nurodyti sutartyje;
   3. sutarties vykdymo metu tiekėjas ir (arba) subtiekėjas keičia savo organizacinę struktūrą ar KVS;
   4. įvyko pakeitimai sutartyje, įtakojantys KUP turinį.
7. Kiekvienais metais iki gruodžio 31 d. SP ir KVS kokybės valdymo grupė atnaujina, suderina su IAE Veiklos planavimo ir finansų departamento direktoriumi bei Eksploatacijos nutraukimo departamento direktoriumi ir pateikia VATESI IAE SSP tiekėjų sąrašą.

**VII SKYRIUS**

## **ATSAKOMYBĖ**

1. IAE generalinis direktorius atsako už veiklos, susijusios su tiekėjų atranka, vertinimu bei priežiūra organizavimą pagal Lietuvos Respublikos įstatymų ir kitų teisės aktų reikalavimus, taip pat už šiems tikslams būtinų išteklių skyrimą.
2. IAE departamentų direktoriai ir tarnybų vadovai atsako už veiklos organizavimą su tiekėjais pavaldžiuose padaliniuose pagal įmonėje nustatytus reikalavimus, taip pat už šio aprašo reikalavimų vykdymą, kai perkamas SSP.
3. Padalinių -užsakovų vadovai atsako už:
   1. tiekėjų veiklos koordinavimą ir kontrolę;
   2. tiekėjo KUP pateikimo ir derinimo organizavimą su SPK ir KVS;
   3. tiekėjo KUP patikrinimą;
   4. tiekėjo KUP vykdymo ir peržiūros/atnaujinimo laiku kontrolę;
   5. SP ir KVS informavimą apie tiekėjų padarytus BEO aikštelėje saugos reikalavimų pažeidimus, jų priežastis ir minėtų pažeidimų bei jų priežasčių šalinimo rezultatus, taip pat už įvairius nukrypimus tiekėjo veikloje nuo KUP ir KUP tikrinimą.
4. SP ir KVS vadovas atsako už:
   1. specialisto paskyrimą dalyvauti Viešųjų pirkimų komisijos darbe, vykdant SSP pirkimus, vadovaujantis šios komisijos darbo reglamentu;
   2. SSP tiekėjų KUP nepriklausomo patikrinimo organizavimą ir derinimą;
   3. SSP tiekėjų ir subtiekėjų KVS auditų ir inspekcijų atlikimo organizavimą;
   4. IAE SSP tiekėjų sąrašo tvarkymo organizavimą;
   5. informacijos apie SSP pateikimą VATESI.
5. Paskirtas SP ir KVS specialistas atsako už:
   1. dalyvavimą Viešųjų pirkimų komisijos darbe, nustatant bei tikrinant potencialių SSP tiekėjų kvalifikacijos ir KVS reikalavimų bei kitų viešojo pirkimo dokumentuose nustatytų reikalavimų, susijusių su SSP pirkimu, atitikimą;
   2. IAE SSP tiekėjų sąrašo tvarkymą;
   3. tiekėjo KUP nepriklausomą patikrinimą.
6. SP ir KVS saugos priežiūros grupės ir kokybės valdymo grupės vadovai atitinkamai atsako už SSP tiekėjų veiklos (išskyrus projektavimą bei statybą) BEO aikštelėje inspekcijų bei SSP tiekėjų ir subtiekėjų KVS auditų atlikimą.
7. Personalo skyriaus vadovas atsako už tiekėjo ir subtiekėjų darbuotojų mokymo bei atestavimo organizavimą ir pravedimą.
8. PSS vadovas atsako už:
   1. sutarties ir jos pakeitimų, informacijos apie sutarties nutraukimą pateikimą SP ir KVS vadovui per dokumentų valdymo sistemą Avilys;
   2. SSP pirkimo vykdymo organizavimą pagal komisijų darbo reglamentą, Viešųjų pirkimų įstatymo, Valstybės įmonės Ignalinos atominės elektrinės viešųjų pirkimų organizavimo ir jų vykdymo tvarkos aprašą, teisės aktų ir šio aprašo reikalavimus.
9. Tiekėjų ir subtiekėjų organizacijų vadovai atsako už:
   1. veiklos organizavimą bei vykdymą BEO aikštelėje pagal IAE galiojančią tvarką;
   2. teisingos informacijos pateikimą laiku;
   3. būtinų sąlygų sudarymą IAE personalui atlikti nepriklausomą vertinimą;
   4. KUP rengimą ir atnaujinimą laiku;
   5. KUP numatytų reikalavimų vykdymą;
   6. informavimą apie visus saugai svarbius įvykius, susijusius su tiekėjo veikla BEO aikštelėje, įskaitant ir apie nukrypimus nuo KUP (darbų/paslaugų atlikimo grafiko) bei galimus veiksmus su tiekėjo personalo kaita;
   7. korekcinių veiksmų pagal tiekėjo KVS audito metu nustatytas neatitiktis planavimą ir įvykdymą laiku.

**VIII SKYRIUS**

## **BAIGIAMOSIOS NUOSTATOS**

1. Šis aprašas keičiamas, pripažįstamas netekusiu galios generalinio direktoriaus įsakymu.

\_\_\_\_\_\_\_\_\_\_\_\_\_\_\_\_

Parengė

SP ir KVS vyresnysis kokybės inžinierius

*(Pavizuota nekvalifikuotu elektroniniu parašu)*

Vladimir Klimentjev, tel. 29300

V. K., 1, 2021-09-20

**(Kokybės užtikrinimo plano formos pavyzdys)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tiekėjo pavadinimas)

# **Kokybės užtikrinimo planas (KUP),**

# **tiekiant VĮ IAE saugai svarbų produktą pagal 20 \_\_\_ - \_\_ - \_\_ sutartį nr.\_\_\_\_\_\_\_\_\_\_**

# **,,**(sutarties pavadinimas)**“**

20\_\_\_\_ m. \_\_\_\_\_\_\_\_\_\_\_\_\_ \_\_\_\_\_d. Nr. \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_

(dokumento sudarymo vieta)

1. **SKYRIUS**

**DARBŲ APRAŠYMAS**

1. Pateikiamas trumpas prekių, paslaugų, darbų aprašymas bei vieta. Jeigu prekės tiekiamos, paslaugos ar darbai atliekami IAE eksploatuojamų ar statomų objektų saugai svarbiose konstrukcijose, sistemose ir komponentuose (KSK) ar aikštelėje, papildomai būtina nurodyti galimą įtaką įmonės objektų saugai ar užsakovo ir tiekėjo darbuotojų saugai ir sveikatai (pavyzdžiui: galimybė pažeisti IAE saugai svarbias KSK ar sutrikdyti normalų jų darbą, galimybė sutrikdyti normalią radiacinės saugos užtikrinimo, fizinės saugos užtikrinimo, gaisrinės saugos užtikrinimo sistemų eksploataciją, galimybė susižaloti sveikatą dėl tiesioginės jonizuojančiosios spinduliuotės, dėl pavojingų medžiagų naudojimo ir panašiai).
2. **SKYRIUS**

**Užsakovas**

1. Nurodomas padalinys, kuriam tiekiama prekė, kuriame atliekami darbai arba kuriam suteikiama paslauga.

**Užsakovo personalas**

1. Nurodomas padalinio-užsakovo personalas, atsakingas už tiekėjo veiklos koordinavimą, kontrolę, taip pat už darbų priėmimą, bei šio personalo paskyrimo potvarkio data ir Nr.
2. **SKYRIUS**

**TIEKĖJAS**

1. Nurodoma, kad prieš pradėdamas tiekti produktą, tiekėjo ir subtiekėjo personalas, dirbantis pagal sutartį, yra susipažinęs su IAE politikomis ir privalo laikytis jų nuostatų sutarties vykdymo metu. IAE politikos pateiktos adresu: <https://www.iae.lt/teisine-informacija/imones-politika/55>.
2. Pateikiamas trumpas tiekėjo organizacijos aprašymas, organizacinė struktūra. Aprašoma tiekėjo vadybos sistema, nurodomi sutarties vykdymui reikalingi vadybos sistemos procesai. Pateikiama tiekėjo organizacinė struktūra, įskaitant subtiekėjus.

**Tiekėjo personalas**

1. Šiame poskyryje trumpai aprašoma tiekėjo darbuotojų kvalifikacijos palaikymo bei atestavimo sistema su nuorodomis į atitinkamus tiekėjo galiojančius vadybos sistemos dokumentus. Pateikiamas tiekėjo projekto vadovų, darbų vadovų, kurie dirbs darbus ar teiks paslaugas, sąrašas, atestavimo pažymėjimų kopijos, ir atestacijos IAE protokolų kopijos. Arba pateikiama nuoroda į atitinkamą sutarties priedą, kur ši informacija yra pateikta.

**Subtiekėjai**

1. Nurodomos visų lygių papildomos organizacijos, kurios bus įtrauktos tiekiant prekę, atliekant darbus ar teikiant paslaugas, įvardijant tas prekes, darbus ar paslaugas. Pateikiamas trumpas kiekvieno subtiekėjo organizacijos aprašymas, organizacinė struktūra. Aprašomos subtiekėjų vadybos sistemos, nurodomi sutarties vykdymui reikalingi vadybos sistemos procesai. Nurodomi sudarytų tarp tiekėjų ir subtiekėjų sutarčių datos ir Nr. Taip pat nurodomas subtiekėjo personalas pagal 6 punkto reikalavimus.
2. **SKYRIUS**

**Rizikų valdymas**

1. Nurodoma, kokios sutarties (projekto) vykdymo rizikos nustatytos, įskaitant su COVID-19 ir kitomis ekstremaliomis situacijomis susijusias rizikas, ir kokios priemonės bus taikomos šioms rizikoms valdyti/mažinti. Gali būti pridedama prie KUP rizikų registro formoje.
2. **SKYRIUS**

**Darbų/paslaugų atlikimo grafikas**

1. Pateikiamas detalus prekių tiekimo ar darbų/paslaugų atlikimo grafikas, nurodant etapus, po kurių darbai tęsiami tik atlikus atitinkamas inspekcijas ir bandymus ar priėmus darbus. Jei grafikas rengiamas, kaip atskiras dokumentas, pateikiama nuorodą į jį.

**Pastaba.** Jeigu IAE buvo priimtas sprendimas atlikti tiekėjo/subtiekėjo KVS auditą, tuomet papildomai reikia numatyti preliminarų audito atlikimo laiką ir nurodyti jį grafike.

1. **SKYRIUS**

**Inspekcijos, bandymai ir auditai**

1. Pateikiamas inspekcijų ir bandymų planas. Šiame plane turi būti pateikti visi inspekcijos ir bandymai, kurie numatomi atliekant ir atlikus visus darbus, inspekcijų ir bandymų atlikimo datos, nuorodos į taisykles bei normatyvinius techninius dokumentus, į projektinę dokumentaciją, į gamybinius konstravimo ir technologinius dokumentus, kuriais remiantis bus atliekami inspekcijos ir bandymai bei vertinami jų rezultatai. Kartu reikėtų pateikti inspekcijose ir bandymuose taikomos tiekėjo įrangos (įskaitant ir programinės įrangos) sąrašą. Inspekcijų ir bandymų planas gali būti nerengiamas, jeigu visi inspekcijos ir bandymai bei darbų priėmimo kriterijai nurodyti darbų atlikimo grafike, darbų atlikimo žiniaraštyje ar gamybiniuose konstravimo ir technologiniuose dokumentuose.
2. Nurodyti, kad tiekėjas privalo užtikrinti galimybes įgaliotiems IAE darbuotojams ir (arba) įgaliotiems VATESI darbuotojams produkto gamybos vietoje įsitikinti, ar vykdomi pirkimo dokumentų reikalavimai, dalyvauti tiekėjo patalpose produktų bandymuose ir priėmimuose bei susipažinti su produkto tiekimu susijusiais dokumentais, taip pat turi būti suteikta galimybė kontroliuoti Tiekėjo (visų lygių subtiekėjų) veiklą, atliekant nepriklausomus tikrinimus (auditus, inspekcijas ir pan.). Neatitiktys, nustatytos šių tikrinimų metu, privalo būti šalinamos laiku, bet ne vėliau kaip iki sutarties pabaigos.
3. **SKYRIUS**

**Taikomi normatyviniai techniniai ir eksploataciniai dokumentai**

1. Nurodomi visi dokumentai, kuriais remiantis bus atliekami konkretūs darbai ar teikiamos paslaugos. Leidžiama pateikti nuorodą ir į IAE Personalo skyriaus mokymo poskyrio viršininko patvirtintą normatyvinių techninių ir eksploatacinių dokumentų, kuriuos tiekėjo personalas privalo taikyti, atlikdamas darbus ar teikdamas paslaugas IAE, sąrašą.
2. **SKYRIUS**

**Taikomos TIEKĖJO instrukcijos**

1. Pateikiamos nuorodos į tiekėjo darbo instrukcijas, kurias tiekėjas taikys tiekdamas prekes, atlikdamas konkrečius darbus ar teikdamas paslaugas IAE. Papildomai būtina pateikti nuorodas į tiekėjo procedūras (dokumentus), susijusias su įgytos patirties (savo ir kitų organizacijų, užsiimančių panašia veikla) panaudojimu.
2. **SKYRIUS**

**Taikomi TIEKĖJO gamybiniai konstravimo ir technologiniai dokumentai**

1. Nurodomi tiekėjo gamybiniai konstravimo ir technologiniai dokumentai, kuriuos tiekėjas taikys atlikdamas konkrečius darbus ar teikdamas paslaugas IAE.
2. **SKYRIUS**

**Projektavimo dokumentai**

1. Nurodomi projektavimo dokumentai.
2. **SKYRIUS**

**Radiacinė sauga, darbuotojų sauga ir sveikata**

1. Pateikiamas tiek užsakovo, tiek ir tiekėjo dokumentų, taikomų užtikrinant radiacinę saugą ir darbuotojų saugą ir sveikatą, tiekėjui tiekiant prekes, atliekant konkrečius darbus ar teikiant paslaugas IAE, sąrašas, jeigu tai nebuvo nurodyta KUP 8-ame punkte. Tiekėjui dirbant su pavojingomis sveikatai medžiagomis, turi būti pateiktos šių medžiagų charakteristikos bei numatytos priemonės saugiam tokių medžiagų naudojimui bei utilizavimui. Nurodomas darbų vadovas, atsakingas už pirminio instruktavimo pravedimo organizavimą užsakovo padalinyje (jeigu anksčiau tiekėjo darbuotojams nebuvo pravestas pirminis instruktavimas užsakovo padalinyje).
2. **SKYRIUS**

**Aplinkos apsauga**

1. Pateikiamas dokumentų, taikomų užtikrinant aplinkos apsaugą, sąrašas. Nurodomos priemonės darbo metu susidarysiančių atliekų dėjimui į atliekynus ar utilizavimui, taip pat, esant būtinybei, priemonės aplinkos apsaugai užtikrinti.
2. **SKYRIUS**

**Priemonės, skirtos greta esantiems įrengimams apsaugoti**

1. Pateikiamos priemonės, kurių būtina imtis tiekėjui, siekiant apsaugoti IAE greta darbo aplinkos esančius įrengimus, jeigu to reikalauja padalinys-užsakovas (pavyzdžiui: IAE radiacinės saugos užtikrinimo, fizinės saugos užtikrinimo, gaisrinės saugos užtikrinimo sistemos).
2. **SKYRIUS**

**saugos kultūra ir Avarinė parengtis**

1. Pateikiama nuoroda į tiekėjo avarinės parengties instrukciją.
2. Nurodoma, kad tiekėjo ir visų subtiekėjų personalas, dirbantis pagal sutartį, yra susipažinęs su saugos kultūros principais ir atmintine, pateikiama prie KUP formos.
3. **SKYRIUS**

**KOMUNIKACIJA**

1. Šiame skyriuje nustatoma tvarka, pagal kurią tiekėjas privalo informuoti užsakovą apie visus saugai svarbius įvykius, susijusius su tiekėjo veikla užsakovo teritorijoje, įskaitant ir apie nukrypimus nuo KUP (prekių/darbų/paslaugų atlikimo grafiko) bei galimus veiksmus su tiekėjo personalo kaita. Nurodomi užsakovo, tiekėjo bei subtiekėjų atsakingų darbuotojų kontaktiniai duomenys.
2. Nurodoma, kad tiekėjo ir subtiekėjų darbuotojai gali pateikti savo asmeninę nuomonę ir pasiūlymus saugos gerinimo klausimais bei informuoti IAE vadovybę apie saugos problemas šiais kanalais:

* oficialiu raštu;
* el. paštu [iae@iae.lt](mailto:iae@iae.lt);
* pirkimo sutartyje nurodytu kontaktinio asmens el. paštu;
* klausimų-atsakymų skiltyje IAE išorės tinklapyje adresu: <https://www.iae.lt/apie-imone/griztamasis-rysys/109>.

1. Nurodoma, kad visi IAE darbuotojai, gavę iš saugai svarbių tiekėjų nuomonę ar pasiūlymus saugos klausimais, privalo perduoti juos svarstymui IAE administracijos vadovybės posėdžiuose.
2. **SKYRIUS**

**Dokumentai ir duomenų įrašai**

1. Nurodomi visi užsakovui perduodami ataskaitiniai dokumentai, kuriuos tiekėjui būtina parengti bei tiekėjo įrašai, kurie būtini atliekant ir atlikus darbus, įskaitant inspekcijų ir bandymų rezultatus. Leidžiama pateikti nuorodą į darbų/paslaugų apimčių žiniaraštį.
2. Nurodoma, kad KUP peržiūrimas ir, jei reikia, atnaujinamas kartą per metus. Jei KUP pateikta informacija yra aktuali, tiekėjas raštu arba sutarties vykdymo pasitarimų metu informuoja apie tai IAE. Keisti KUP šiuo atveju nereikia.
3. **SKYRIUS**

**priedai**

1. Pridedami tiekėjo ir visų subtiekėjų vadybos sistemų sertifikatų kopijos, dokumentų, leidimų, suteikiančių teises atlikti tam tikrus darbus, kopijos, projektų ir darbų vadovų paskyrimo įsakymų, potvarkių ir kvalifikaciją patvirtinančių dokumentų kopijos.

|  |  |  |
| --- | --- | --- |
| Tiekėjo darbų (projekto) vadovas | Vardas Pavardė, parašas | 202\_-\_\_-\_\_ |
| Tiekėjo darbuotojas, atsakingas už kokybę | Vardas Pavardė, parašas | 202\_-\_\_-\_\_ |
| Tiekėjo vadovas | Vardas Pavardė, parašas | 202\_-\_\_-\_\_ |
|  |  |  |
| SUDERINTA |  | SUDERINTA |
| Padalinio-užsakovo vadovas |  | SP ir KVS vadovas |
| \_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_ |
| (Parašas) |  | (Parašas) |
| \_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_ |
| (Vardas ir pavardė) |  | (Vardas ir pavardė) |
| 202\_-\_\_-\_\_ |  | 202\_-\_\_-\_\_ |

(Rengėjo pareigos)

\_\_\_\_\_\_\_\_\_\_\_\_\_\_\_\_\_

(Parašas)


(Rengėjo Vardas Pavardė, tel. Nr.)

202\_-\_\_-\_\_

V. P., 1, 202\_-\_\_-\_\_

**ATMINTINĖ TIEKĖJAMS/RANGOVAMS APIE SAUGOS KULTŪRĄ**

****

****

**SSP TIEKĖJŲ VERTINIMO BEI JŲ VEIKLOS KOORDINAVIMO IR KONTROLĖS SCHEMA**

**Koregavimo priemonių vykdymas (tiekėjas, subtiekėjas)**



\_\_\_\_\_\_\_\_\_\_\_\_\_\_\_\_\_\_\_\_\_\_\_\_